
Încep cu amintirile mele, îngropate printre scrisori vechi și 
diplome din dosarul lui tata (Mihai Beloiu): un teanc de aduceri 
aminte, prăfuite si galbene, rupte pe la colţuri, cu zdrenţe și colbi de 
vremi, demult apuse. Printre diplomele de teologie și litere, cu sigla 
regilor Carol al II-lea și Mihai și pecetea Universităţii, cu 
semnăturile preotului Mihălcescu și Rădulescu Motru-mare filozof 
și om politic, un carnețel legat de mână, sare timid într-un colţ; nu l- 
am băgat în seamă, eram fermecat de valoarea diplomelor și nu i-am 
dat atenţie, decenii la rând. Era încropit cu suflet și simţire, cusut cu 
sforile duioase ale inimii, căci încăpea în buzunarul cămășii de la 
piept, ca o comoară de preț. Nu-l ştiam pe tata aplecat spre poezie, 
care punea la suflet versurile lui Ioanid, legate cu aţă şi scrise cu 
peniţa care nu se şterge și merge în veșnicie. Se vede că le-a îndrăgit 
şi le-a ales pe măsură, căci i-au fost dragi: Împăratul şi ciobanul și 
Judecata de apoi! 

Strofele tremurânde cu cerneala pătată de lacrimi și suspine, 
erau aproape de inima lui și le strângea la piept: ciobănașul cel isteţ, 
ca şi-n pânzele lui Grigorescu, sau cântat de naiul lui Zamfir, aduce 
răspunsuri la Împăratul bătrân și la inimă păgân, care-şi punea 
întrebări despre Dumnezeu și nemurire! Frumoase gânduri și 
răspunsurile uimite ale ciobănașului îl pun pe gânduri pe împărat, 
care se lasă dus pe fir şi schimbă hainele cu păstorașul cel curajos... 
te poţi uita la soare? Sau, ce-a fost înainte de veșnicii? Întrebări şi 
răspunsuri găsite de poet, care te poartă fără să ştii pe fuiorul 
timpului și te aduce tot la Scripturi, la Cuvântul divin, care găsește 
dezlegare la toate frământările sufletului. 

Ajung la mijloc, unde se vede un nod de aţă și apare cu 
fiori Judecata de apoi, publicată mai târziu în Porumbiţe albe, după 
1980. 'Tata le scrisese pe furiș, luate din gură la gură şi scrise pe 
tăblițele inimilor care iubeau pe Domnul... așa circulau gândurile 
divine ieșite din pana măiastră și acordate cu harfa lui Nicolae 
Moldoveanu... câte cântări se auzeau prin cămăruţele dosite, pe 
genunchii tremuraţi de bunici și mătuși cu tâmple albe și riduri pe 
frunţi? Aceste comori se prelungesc in nemurire şi urcă la cer, ca pe 
scara lui lacov, când se rezema, în noaptea înstelată pe piatra de 
căpătâi, dintre Beer Șeba si Haran (Geneza 28.10). Nu se vestejesc, 
nu le mănâncă moliile, și nu zac in rafturile teologilor, sau pe 

băncile școlilor; aceste șoapte de duh ne însoțesc din copilărie, când 
mama le cânta pe înserate, şi ne şoptesc melodii duioase, care ne 
mângâie la restriște şi ne dau nădejde pe viitor... 

Tata le strângea la piept, le simţea cu respiraţia duhului, le 
trăia cu viaţa și le-a ţinut ascunse... eu le-am găsit târziu, de curând, 
și le dau mai departe ca sa le cunoască toți căutătorii de nemurire, 
dar şi cei care iubesc poezia și frumosul. 

Ioanid a umplut un gol în cultura noastră, românească, a dus 
mai departe poezia creştină adevărată, începută de Voiculescu și 
Militaru, poeţi creştini ortodocși, care s-au jertfit pe tărâmul 
credinţei strămoșești şi au sfârşit în temniţele comuniste. "Traian 
Dorz, de asemenea, întregește pleiada martirilor, care-au suferit 
pentru Domnul şi mai târziu, loan Alexandru care a lăsat o 
remarcabilă operă. 

Ioanid este de excepţie, căci se poate desprinde de poezia 
tradițională amintită mai sus, are pecetea Duhului, prin naşterea din 
nou, prin primirea în inimă a Domnului, care i-a schimbat viaţa și 
simţirea. Este un fenomen unic, la început de era postbelică, când 
frământările naţionale au  zămislit creatori nemuritori ca 
Moldoveanu și Dorz, ei înșiși fiind în ceata martirilor neamului, 
Richard Wurmbrand, Vasilică Moisescu și înaintașii lor, Dumitru 
Cornilescu, Tudor Popescu și Iosif “Trifa. Aceste lumini au adus 
reformarea neamului nostru, care zăcea în întuneric, au pătimit 
împreună suferind prigoana și persecuțiile, înainte și după 
comuniști. 

Oare nu avem și noi un Eminescu creștin? O întrebare 
retorică, care se agăța de cultura neamului, în ultima sută de ani. Dar 
ce, giganţii culturii noastre, n-au fost creştini? Eminescu, Coșbuc, 
Arghezi, Brâncuși, Grigorescu, Enescu si marea lor pleiadă de genii 
creatori, n-au fost creştini? Căci toţi românii sunt creştini, mai apoi 
Militaru si Radu Gyr si Dorz și Zamfir, care-a uimit toată planeta cu 
naiul și baladele noastre? Desigur, o întrebare supărătoare, care duce 
la religiunea adevărată, neîntinată, ca să cercetăm pe orfani și 
văduve în necazurile lor și să ne păzim neîntinaţi de lume (Iacov 
1.27), la închinarea către Tatăl, în duh şi adevăr (loan 4.24). 

Marele nostru poet Ioanid a călcat pe urmele Domnului 
Isus, a crezut în EI și L-a primit ca Mântuitor personal, a avut viața 
schimbată și versurile lui, unite cu melodiile inspirate de Duhul, au 
schimbat inimi a milioane de români. Aceasta este menirea artei, a 
poeziei creștine reformatoare, care schimbă suflete, care aduce la 

pocăință și credință pe toți cei care caută Adevărul și găsesc calea 
către cer. 

Ioanid a lăsat erudiţia și cultura și valorile dobândite în 
școlile şi universitățile Bucovinei și Iaşului, și după ce l-a întâlnit pe 
Richard Wurmbrand, i-a urmat exemplul și L-a găsit pe Salvatorul 
Isus, care i-a schimbat viața. A lăsat regia și teatrul, a lăsat 
caricaturile din lut, se mai juca cu penelul în peisaje și flori și 
portrete, dar a scris poezie, cu forța şi valoarea de foc a Cuvântului, 
inspirat de sus, de la cer. 

Vinde totul la săraci şi urmează-mă, este povaţa lui Isus 
către tânărul bogat, care I-a întors spatele. Îți mai lipseşte un singur 
lucru (Luca 18.18). Ioanid L-a găsit, căci a ascultat de chemarea 
divină şi arta lui a devenit o mreajă, un năvod în mâna pescarului de 
suflete. Aceasta este menirea artei, arta adevărată pusă în slujba 
divină, care aduce suflete la Domnul, le întoarce acasă, la locul 
pentru care am fost creați din veşnicie (Efeseni 1.4). 

Poezia și cântul se iau de mână și împreună își împlinesc 
scopul de a sluji Domnului. Cine nu îngână și azi, A venit un om la 
Domnul, Ce-i viaţa ta, e o peniță, sau Cu Dumnezeu în fiecare zi? 
Și câte şi mai câte? Se cântă în cămăruţe strâmte, pe genunchii 
bunicilor, în închisori, în catedrale și biserici, la Ateneu și la 


concerte, dar mai presus, în inimile care se trezesc în zorii zilei și 
laudă pe Domnul. E o diferenţă între arta care trezește simţurile, ca 
un concert de Mozart, măiastra lui Brâncuși, carele lui Grigorescu, 
florile lui Luchian, naiul lui Zamfir, balada lui Porumbescu și 
melodiile lui Moldoveanu, legate de versurile lui Ioanid. Primele 
ridică emoţiile la sublim, aduc lacrimi de reverență în fața 
frumosului, ridică sălile în picioare, dar sunt trecătoare, nu schimbă 
inimile, nu duc la regrete şi credinţă, la o viaţă nouă, care duce la 
cer. 


Ioanid, Dorz si Moldoveanu se iau de mână și aduc suflete 
la cer, le urcă pe ij 
scara care duce la 33 
nemurire, întregesc 
numărul celor aleși 
grăbesc venirea 
Domnului, care bate f 
ușă. Sensibilitati 
poetului atinge 
sublimul, căci 
folosește Cuvântul, 
această forță care 
schimbă suflete. 
Același Cuvânt care 
creat planetele şi 
Universul, acest 
Cuvânt S-a făcut 
trup și a locuit 
printre noi, acest 
Cuvânt inspirat de sus 
depăşeşte expresia celorlalte arte surori, care sunt mai la coadă: 
pictura, sculptura, piatra şi desenul și chiar muzica şi teatrul. 

Ideile poeţilor depășesc toate artele, ei folosesc cuvântul ca 
expresie, care are putere, are potențe divine, căci transmite mai 
direct și mai ușor inspiraţia Domnului. Dalta, penelul, piatra și lutul, 
Chiar şi muzica sunt mai sărace, căci nu se ridică la înălțimea și 
puterea slovei, care vine de sus. 

Extazul mistic din faţa icoanelor, a statuilor Pieta, cu trupul 
Domnului coborât de pe cruce, crucea Domnului răstignit pe lemn, 
Sfânta familie, sau Mesia lui Handel, orga lui Bach care 
te îndrumă spre cer, chipurile alungite ale lui El Greco, ca luminile 
care fumegă spre înălțimi, coloana infinită a lui Brâncuşi, chiar și 
Masa tăcerii cu 12 scaune din Târgu Jiu și Cina cea de taină a lui 
Leonardo, Ecce Homo a lui Tizian, nu sunt suficiente să mişte 
inimile, ci creează un extaz de reverență în fața artei, ajunsă la 
sublim, dar nu schimbă inimile spre Hristos. 

Poetul, ca și profeţii din vechime, primesc inspiraţia divină 
şi folosesc cuvântul și transmit nouă, muritorilor, inspiraţia și 
şoaptele Duhului, care, sărace se reduc la înţelegerea noastră, în 
parte, căci suntem limitați în toate privinţele. 

Ioanid a cunoscut schimbarea de vremi, de la plecarea 
regilor şi tăvălugul comunist care a măturat toate valorile, pe rând. 
Nu s-a lăsat plecat în faţa noului regim roşu și malefic, şi-a găsit 
adăpost sub crucea Domnului, s-a contopit cu EI, în simţire, în 
trăirea de zi cu zi, şi a găsit părtăşia cu aleşii Domnului, cu evreii 
mesianici din Strada Olteni, apoi după plecarea lui Wurmbrand, cu 
Aurel Popescu, la fraţii din toate locurile, care-i recitau poeziile şi-i 
cântau melodiile puse pe note de Moldoveanu. 

A trecut ca o adiere uşoară, mai tăcut, mai reţinut, mai 
sensibil, mai evlavios. Nu s-a remarcat printre teologii şi 
predicatorii vremii, a stat la umbra marilor reformatori, sub prietenia 
lui Wurmbrand, Popescu, care-au plecat în America, înaintea lui. 

Am avut plăcerea și marea favoare să cunosc familia 
Răscol, care au publicat cele două volume de poezii, Taine şi 
Porumbiţe albe, l-au cunoscut pe Ioanid, l-au stimat și iubit ca pe 


Poetul cu surorile Sabina Wumbrand și Elena Răscol 
la sosirea lui în Statele Unite 


un părinte, i-au adus manuscrisele în America și i-au tipărit poeziile. 
Am găsit foile galbene şi patinate de vremi, cu scrisul poetului, care 
arată forță și erudiție, exprimă caracter și simţire, la început, mai 
apoi, după venirea în exil, in 1982, după pierderea soției, solitar pe 
pământuri străine şi atins încet de boala nemiloasă, care l-a răpus la 
urmă. 


Scrisul tremurând, arată dorul de ţară, neadaptarea la lumea 
nouă, necunoscută, izolarea în colțul uitat de lume, Scappoose, pe 
malul râului Columbia. Acest temerar slujitor, care așternea, cu 
pana măiastră, gânduri divine, se resemnează şi apune încet, uitat de 
lume și departe de neamul nostru. Câţi îl cunosc astăzi? Se studiază 
pe băncile şcolilor? Merită locul alături de Eminescu și Creangă, de 
Brâncuși şi Enescu; este pleiada de intrare a culturii noastre, de 
formarea oamenilor noi, născuţi din credinţa în Domnul. 

Biserica tradițională, unită cu regimurile înainte și după 
comunişti, l-au pus la colț, ca şi pe Modoveanu, Dorz, Cornilescu- 
traducătorul Bibliei. Câţi temerari, care s-au jertfit pentru 
Evanghelie, martiri ai neamului, au fost marginalizaţi, şterşi din 
manualele şcolare și aruncaţi în tăvălugul istoriei? Cuibul cu Barză, 
biserica reformei, a fost înconjurată de blocuri, mutată pe linii de 
tren şi ascunsă, Biblia Cornilescu, care-a adus milioane de români la 
credinţă, şi viaţă schimbată este şi acum marginalizată și ciuntită de 
traducători diletanți, Moisescu, eruditul teolog și descoperitor al 
tainelor piramidei, care făcea calcule cu 19 zecimale, scrise pe 
cioburi sau cu săpun pe pereţii temniţelor, 

a trecut ca o mireasmă de bun miros, Moldoveanu și Dorz se mai 
cântă prin biserici, dar lumea nu-i cunoaşte, căci valoarea lor este 
legată de Calea îngustă, care duce la cer (Matei 4.13). 

Pomind de la manuscrisele originale, prin bunavoința 
familiei Vasile şi Elena Răscol, prin efortul nepreţuit al familiei 
Marina si Nelu Niţă, prezentăm, pentru prima dată, poezii noi, 
dezgropate din opera marelui poet. Sperăm ca aceste mărgăritare de 
preţ să aducă sufletele însetate de nemurire la izvorul nesecat de apă 
vie, care este Cuvântul care S-a făcut trup, Domnul si Mântuitorul 
nostru. Ca o noutate, prezentăm și manuscrisele originale, chiar și 
parţial, căci unele poezii au pagini mai multe. Ultimele arată starea 
șubredă a poetului, cu scrisul tremurând, dar sufletul său rămâne 
tânăr, căci merge în nemurire... 

Pavy Beloiu, Statele Unite, 2021 


Poetul cu soţia sa, Elena 

Teit ns. e Cie Sua 


Mae bar 


NEPOŢII — Bunicule! Bunicule! La mulți ani! La mulți ani 
bunicule! Am venit să-ți cântăm. 
(Daniel dă tonul : „fa — la — do — la — fa” Un instrument introduce) 


Cling — cling ... clopoței... zboară îngeri printre miei, 
Îngeri printre miei. 

De sus ca un nor, vin oștiri de Duh în zbor, 

Vin să spună vestea bună. 

Vestea unui Salvator, vestea unui Salvator... 


MUGUREL — Și a fost Isus copil... fără leagăn, fără slavă. 
Şi-n fiinţa Lui firavă, au pătruns fiori de ger. 
Şi a fost Isus copil, ca să aibă toți copiii, Tată-n cer. 


BUCHI ȘI CEILALȚI COPII -- Și a fost Isus sărac. 
Se uitau cu milă bacii cum i-ardeau pe față macii. 
Și a fost Isus sărac, ca să aibă toţi săracii bogății. 


TOȚI — Pruncușşor cu dulce somn, ai fost Tu al vieţii Domn, 
Chip senin ca un crin, Salvator divin. 
Aleluia! Aleluia! (Cu o mică concluzie instrumentală) 


BUNICUL - Şi a fost Isus copil... 
Dragii bunicului, astăzi, de jur împrejurul pământului se 
sărbătorește nașterea în mijlocul omenirii, a Fiului lui Dumnezeu, a 
Salvatorului nostru, a Salvatorului lumii întregi! 
Ce frumos ne povestesc paginile sfinte acest mare eveniment! 
(Răsfoiește) Ia auziţi: „În vremea aceea a ieșit o poruncă de la Cezar 
August să se înscrie toată lumea în recensământ...” 


BUCIHI — Eu știu. Eu am învăţat la istorie. Octavian August a fost 
împărat al imperiului roman. El a domnit de la anul 27 până la anul 
14. 


BUNICUL — Așa-i, aşa-i. 


MUGUREL — Bunicule, ce înseamnă recensământ? Că eu nu ştiu. 

BUNICUL -— Dacă tu scrii într-un carnet câţi fraţi ai, câţi prieteni, 
câte jucări şi câte cărți de povești, asta e un recensământ. Înțelegi? 
Așa. 'Toţi se duceau să se înscrie, fiecare în cetatea lui. Iosif s-a suit 
şi el din Galileea, din cetatea Nazaret, în Iudeea, în cetea lui David 
numită Betleem. 


BUCHI — Eu ştiu. Eu am învăţat la școala duminicală. David a fost 
rege iudeu. E] a domnit de la anul 1010 la anul 970. 


BUNICUL -— Da, da... „să se înscrie împreună cu Maria, logodnica 


.» 


lui 
MUGUREL — Bunicule, ce înseamnă logodnică? 

BUCIHI — Eu ştiu. Eu am învăţat la... 

SAMUEL — Hai, măi Buchi... tu știi toate, 

VERONICA -— Tăticul şi mămica întâi s-au logodit şi pe urmă s-au 
căsătorit. Adică tăticul a adus un buchet mare-mare de flori și și-au 
dat cuvântul că s-au ales unul pe altul pe toată viaţa... 

BUNICUL - Da. Și, „ pe când erau ei acolo, adică la Betleem, s-a 
împlinit vremea când trebuia să nască Maria. Și a născut pe Fiul ei 
cel întâi născut, l-a înfășat în scutece și l-a culcat într-o iesle, pentru 
că în casa de poposire nu era loc pentru ei...” 

MUGUREL — Bunicule, de ce nu era loc pentru Doamne- Doamne? 
BUCIHI — Eu ştiu... 

SAMUEL — Taci. 


BUNICUL -— Pentru că veniseră mulți oameni în vederea 
recensământului și nu mai erau paturi libere. 


CRISTINA -— Dar, bunicule, pentru o mămică în durerile nașterii nu 
s-a găsit nimeni să se deranjeze? 

BUNICUL -— Ba da. Cred că grăjdarul... Dar voi ce aţi fi făcut dacă 
aţi fi fost culcaţi acolo, la han? 


VERONICA - Eu îi aranjam un pat pliant. 
BUCHI — Eu îi dădeam patul meu! 


SAMUEL -— Eu îi trezeam pe toți din somn. Se poate? Pentru Fiul 
lui Dumnezeu să nu facem loc? Fără.. fără El, ce-am fi fost noi 
astăzi? 

MUGUREL — Bunicule, ce-nseamnă o iesle? 

BUCHI — Eu ştiu ... o iesle.... 

SAMUEL — Buchi... 


BUNICU — Hai, spune, Buchi... 


BUCHI — o iesle e... 


CRISTINA -- ... o împletitură de nuiele sau un vas de lemn... 
VERONICA -- ... în care se pune fân pentru animale. 


MIHAELA -— Şi Doamne-Doamne a dormit pe fân? 
BUNICUL - Pe fân. 
MIHAELA -— Şi nu puteau să-L, mănânce caii sau cămilele? 


BUNICUL -— Nu. Caii și cămilele nu L-au mușcat. Au fost alte ființe 
care au vrut să-L, nimicească. 


MUGUREL — Balauri? 
BUNICUL -- Nu. Oameni. 


BUCHI — Eu știu. Irod cel mare, care a domnit de la... 

SAMUEL -- Bunicule, citește mai departe. 


BUNICUL -— „În ținutul acela erau niște păstori, care stăteau afară în 
câmp și făceau de strajă noaptea împrejurul turmei lor. Și iată că un 
înger al Domnului s-a înfățișat înaintea lor şi slava Domnului a 
strălucit împrejurul lor. Ei s-au înfricoșat foarte tare. Dar îngerul le- 
a zis: Nu vă temeţi, căci vă aduc o veste bună, de mare bucurie 
pentru tot poporul! Astăzi în cetatea lui David vi s-a născut un 
Salvator care este Mesia, Domnul! lată semnul după care-L veți 
cunoaște: Veţi găsi un prunc înfășat în scutece și culcat într-o iesle!” 


CRISTINA -— ...Ce frumos... 

BUNICUL -— Și deodată... (se aude un cor depărtat) ...împreună cu 
îngerul s-a unit o mulțime de oaste cerească, lăudând pe Dumnezeu 
și zicând... 

SAMUEL -— ...Glorie lui Dumnezeu în înălțimi... 


VERONICA -— și pace pe pământ între oamenii plăcuţi Lui!.. 


BUNICUL — „După ce s-a născut Isus, adică Salvatorul, în 
Betleemul din Iudeea, în zilele regelui Irod...” 


SAMUEL — Buchi ştie... 

BUNICUL -— „...iată că au venit nişte magi din răsărit,” adică niște 
preoți-astronomi, „la Ierusalim şi au întrebat: „Unde este regele 

de curând născut al iudeilor? Căci i-am văzut steaua în Răsărit şi am 
venit să-l aducem adoraţia noastră.” 


CRISTINA -— ah, dac-aș fi fost şi eu cu ei! 


SAMUEL — Eu nu mă mai duceam la Irod , că doar și Buchi știe că 
Irod era un rege sângeros... 


BUCHI — de neam edomit, ... căsătorit cu o iudaică. 


13 


BUNICUL -— Da. Irod s-a tulburat mult și a adunat pe toţi preoții ... 
ca să afle de la ei unde trebuia să se nască Mesia. 


MUGUREL — Eu îi spuneam că s-a născut în cer. Să se ducă acolo 
să-L, caute. 


VERONICA - Eu îi spuneam că s-a născut în inima mea... 


BUNICUL -— Atunci Irod a zis magilor: „Duceţi-vă de cercetaţi cu 
de amănuntul despre prunc şi când îl veţi găsi, dați-mi și mie de 
ştire, ca să vin și eu să-i aduc adoraţie.” 


SAMUEL — Ce mincinos! 


BUNICUL -— „Magii au plecat, și steaua, pe care o văzuseră în 
răsărit, mergea înaintea lor până ce s-a oprit deasupra locului unde 
era pruncul.” 


BUCHI — Bunicule, eu am învăţat că o stea merge pe orbita ei şi nu 
se opreşte nicăieri. 


MUGUREL — Ce înseamnă orbită?... 


BUNICUL - Da. Orice stea se învârte în jurul unui punct, cam așa 
ca o minge legată de o aţă. Dar vedeţi voi, steaua aceea nu era o stea 
ca oricare alta, căci nu se născuse un copil ca oricare altul. 

Se născuse Isus, Fiul lui Dumnezeu! Sunt multe taine. Pomul 
cunoștinței binelui și răului n-a fost un copac ca oricare altul. 
Berbecul de pe muntele Moria n-a fost deloc un animal ca oricare 
altul. Stânca din care a țâșnit apă în pustie n-a fost o stâncă oarecare. 
Nici steaua din răsărit n-a fost o stea materială, ci o putere, o ființă 
spirituală, care a salutat din cer pe Fiul Cerului. ...lar magii au intrat 
în casă şi s-au aruncat cu faţa la pământ în semn de adoraţie. Apoi 
și-au deschis lădiţele cu lucruri scumpe și i-au dăruit pruncului aur, 
smirnă şi tămâie. Mugurel, tu ce i-ai fi adus? 


MUGUREL — Nu ştiu... 
BUCHI — Eu ştiu. Eu am învăţat. „Fiule, dă-Mi inima ta!” 

VERONICA -— Eu nu mai plecam de lângă Pruncul Sfânt... 
SAMUEL — Eu aș fi chemat toată lumea la E]... toată lumea! 


BUNICUL - Uite, El este acum între noi. Haideţi să-i arătăm 
dragostea noastră! 


TOȚI — (Cor și instrumente) 

Laude-Ţi dăm, toți Te cântăm și înainte-Ţi ne plecăm, 
căci în Tine noi azi am găsit pe Mesia de veacuri dorit; 
fie-n veci preamărit!... fie-n veci preamărit!... 

Eu ştiu... 


Eu știu în ce pot crede 
când totu-i vânt şi fum, 
când tot ce-avem se pierde 
în pulbere şi scrum. 


Eu ştiu ce stă de-a pururi. 
când în al morţii vad, 

în palide contururi, 
atâtea glorii cad. 


Eu ştiu ce dă putere 

şi glas ţărânei reci. 

Eu știu ce-n veci nu piere 
și ştiu ce-a fost în veci. 


E sus în ceruri. lată-L,! 
El mână lumi-ntregi. 

E domnul Sfânt, e Tatăl, 
Supremul între regi 


O stâncă a nădejdii 
e braţul Său viteaz, 
O pavăză-n primejdii, 
un sprijin în necaz. 


Supune-l a ta soartă, 
cum toate-l se supun. 
Acel ce aștrii poartă 
cunoaște drumul bun. 


Adu-i ca jertfă plânsu-ţi, 
în rugă și suspin, 

Și-L vei simţi ştergându-ți 
păcatele deplin. 


De-ar fi pe cât nisipul, 
Isus iertând oricui, 
dă tuturor și chipul 

și-asemănarea Lui. 


Din mâna Lui divină, 
primi-vei din văzduh 
o haină de lumină 
şi-o inimă de Duh. 


O, veşnice părinte, 

Îți mulțumesc nespus 
că Tu ne-ai pus “nainte 
iertarea prin Isus. 


Că ocrotind cărarea 
pe care ne aduni, 
despici în două marea 
și amuţești furtuni. 


De Ţi-ar ieşi “nainte 
toți demonii acum, 
nici umbra umbrii Tale 
n-o pot opri din drum. 


Uitând de legea humii 
privim cum ne-nsoţeşti. 
Tu eşti Stăpânul lumii 
și Tatăl nostru eşti. 

Fiindcă pașii mei... 


Fiindcă Paşii mei 

Sunt acum atât de grei 
Ca un zbor de dropie 
De care ușor te-apropii 


Rog pe fiecare dropie 
Să fie şi model și copie 
(Să facă o copie) 

Să urăm fratelui nostru 


Doresc urări de 
binecuvântare 

În tot (alinează) 
Lanterna urmează 


Cu rezervorul, bateria 
Spre întinerirea lanternei 
(care-o) naște prietenia. 
La mulţi ani! 

Fraţi şi surori 


Fraţi şi surori cu snopi de flori 
şi cu podoabe sfinte, 

să dăm prinos de gând voios 
în cântec şi-n cuvinte. 


Spre ceru-nalt, în psalm vibrant. 
Să zboare mulțumirea, 
spre-acel senin de unde vin 
lumini ce-aduc iubirea. 


O Tată Sfânt în larg avânt, 
prin Cel jertfit pe cruce. 

Îți mulțumim de tot ce ştim 
că harul Tău ne-aduce. 


Fi adorat că Tu ne-ai dat 
un nou cămin în lume, 
cămin voios, far luminos 
ce-nalță al Tău nume. 


O Miel divin, cu-adânc suspin, 
toți cei salvați Te cheamă 

să torni în noi în larg șuvoi 
iubirea fără teamă. 


Din Paradis, din cer deschis, 
revarsă noi de slavă! 
Revarsă flori culese-n zori 
din dulcea Ta dumbravă! 

Iertarea 


Iertarea nu se poate cumpăra. 

Nu-i marfă ca să iei și să plătești. 

O ceri cu plâns amar și te smereşti. 
N-o smulgi nepăsător şi n-o pretinzi. 


Pe Dumnezeu nu-l cumperi și nu-L vinzi. 
Pe Dumnezeu Îl cauţi și-L iubeşti. 

„Nu jertfe vreau,” a zis Isus, „Nu miei!” 
„Ci milă, bunătate,” bani cerești. 


Nu cu arginţii lumii te sfințeşti, 
ci caută de bani să te desprinzi. 
Pe Dumnezeu nu-L. cumperi și nu-L vinzi. 


Pe Dumnezeu Îl cauţi și-l iubeşti. 

Strângi zeciuială pentru cer mereu. 

Strângi bani sub perne şi-i aduni la grinzi... 
Dar Domnul spune: „Oare nu gândești? 
Nu banii tăi, ci tu îmi trebuiești. 

Dă-Mi inima şi vin să Mă cuprinzi! 

Pe Dumnezeu nu-L. cumperi și nu-L vinzi. 


Pe Dumnezeu Îl cauţi si-L iubeşti. 


(Scappoose, Oregon, 1984) 

Împăratul şi ciobanul 


A fost odată o-ntâmplare, 
Undeva, în lumea mare. 

În ce ţară s-antâmplat, 

Nu s-a scris, nu s-a-nsemnat. 


Că un împărat bătrân 
Și la inimă păgân, 
Care tot zicea mereu 
Că nu este Dumnezeu. 


A adunat la el odată 
Pe-nţelepţii lui: o ceată. 
Și-a-ntrebat cu glasul său 
Dacă este Dumnezeu. 


Atunci, iată, ascultați: 
Vreau ca să mi-l arătaţi. 
Dacă nu-L veţi arăta, 
Voi cu viaţa veţi găta. 


Și le-a dat numaidecât 
Termen, trei zile, atât. 
Înţelepţii s-adunau 
Și-ntre ei se sfătuiau. 


Și făceau la planuri, dar 
Era totul în zadar. 
Zilele iute treceau 
Și-nţelepţii tremurau. 


Termenul se împlini 

Și a treia zi veni. 

Vai de noi se tânguiau, 
ce vom face se-ntrebau. 


Împăratul i-a chemat, 
Foc pe ei s-a mâniat. 
Pe când sta să hotărască 

Şi sentinţa s-o rostească, 


Iat-un lucru de mirare 

Că un ciobănaş apare 
Înaintea lui şi-a zis 

Cu un grai sincer, deschis: 


Împărate, zise el, 

Ciobănașul mititel: 

Împărate, Domnul meu, 

vrei să-L vezi pe Dumnezeu? 


Atunci nu te mânia 
Iată... ţi-L voi arăta. 

Și-l chemă mai la o parte 
Ia te uită împărate, 


Către soare să priveşti 
Ca să afli ce dorești.” 
Împăratul s-a uitat 

Dar din ochi a lăcrimat. 


Strălucirea soarelui 
I-a orbit vederea lui 
Încât capul a plecat 
și a rămas rușinat. 


Împărate, zise el, 
Ciobănașul mititel, 

Vezi că nu ai fost în stare 
Să priveşti bine la soare? 


Vezi că ochi-ţi lăcrimează 
Şi-i numai o mică rază 

A slavei lui Dumnezeu, 
Care-i ziditorul tău. 


Cum atuncea Domnul meu 
Vrei să-L vezi pe Dumnezeu? 
Când tu n-ai fost în stare 

Să priveşti bine la soare. 


Bine-ar fi să te gândești, 

Cu alți ochi ca să priveşti, 
Cu ai sufletului tău 

Să-L priveşti pe Dumnezeu. 


Împăratul s-a gândit 
Şi-a rămas foarte uimit. 
Două lucruri a-ntrebat 
Şi răspuns a căpătat. 


Ciobănașule cuminte 
Spune-mi ce-a fost înainte, 
Înainte dragul meu 

Până n-a fost Dumnezeu. 


Ciobănașul, el a stat 

Un moment şi-a judecat. 
Și-apoi s-a îndreptat 
Spre păgânul împărat. 


Şi i-a zis din grai aşa: 
Împărate, te-aș ruga 
Dacă nu te-ai supăra, 
Să începi a număra. 


Unu, doi, trei începuse 
Dar pe loc îl întrerupse 
Ciobănașul cel cuminte. 
Ia începe mai-nainte. 


Înainte, începe da, 

De unu a număra. 
Împăratul cu mirare 
Zise: cum nu ştii tu oare, 


Că de unu înainte, 
Nu-i nimic, doar eşti cuminte. 
Bine-ai zis, răspunse el, 

Ciobănașul mititel. 


Cu un glas măreț, voinic, 
Tot aşa n-a fost nimic 
Înainte de Dumnezeu 
Împărate, domnul meu. 


EI este din veşnicii, 
De acuma dar să știi. 
Şi că Dânsul n-a avut 
Nici odată început. 


Împăratul zise cu mirare, 
Văd că eşti cuminte tare. 
Îți mai pun o întrebare, 
Ultima şi după care, 


Dacă-mi vei răspunde, 
Îţi voi da un mare dar. 
Spune-mi, fiule al meu 
Ce lucrează Dumnezeu? 


Ca răspunsul să ţi-l dau 
Îndrăzneală eu îmi iau, 

Ca să cer un lucru mare, 
Dar să-mi fie cu iertare, 


Ca să-ţi pot răspunde bine 
Schimbă hainele cu mine. 
Ale tale împărătești, 
Cu-ale mele ciobănești. 


Ascultându-l împăratul 
lată ce-a mai zis băiatul: 
Încă ceva te-aș ruga 

Să asculți din partea mea. 


Împărate, domnul meu, 
Lasă-mă pe tronul tău. 

Împăratul l-a lăsat 
Şi băiatul s-a urcat. 


Şi de-acolo de pe tron 
Ca un împărat și domn, 
E] cu mâna arăta 

Şi din gură cuvânta: 


Iată dar pe-acest pământ 
Ce lucrează Domnul Sfânt, 
EI pe unul detronează 

Şi pe altu-ncoronează. 


După ce a cuvântat 

De pe tron el jos s-a dat, 
Hainele le-a dezbrăcat 
Şi-mpăratului le-a dat. 


Și luând pe ale sale 
Bucuros pleacă pe cale 
Către casa părintească, 
Oile să-și păstorească. 


Acest împărat bătrân 

Și la inimă păgân, 

Mult a stat pe gânduri pus 
Și la urmă el a spus, 


Şi-a vorbit în graiul său: 
Acum văd pe Dumnezeu. 
Văd acum cât e de mare 
Și ce slavă Dânsul are. 


Iată cât de minunat, 
Cum Dumnezeu a lucrat 
Și cum Dânsul și-a făcut 
Slava lui de cunoscut. 


(Din carneţelul lui Mihai Beloiu) 

Ingerii vestesc 


Îngerii vestesc 

Un prunc dumnezeiesc. 
Oare-n ce măreț palat 
Voi merge să-l găsesc? 


Nu-i sub bolți de aur! 

Căci loc mai bun nu s-a aflat, 
Decât doar un staul 

Şi-o iesle-n loc de pat. 


Îngerii vestesc 

Un preot sfânt, ceresc. 
Oare cei din Templu știu 
În ce loc să-l găsesc? 


Ştiu doar pe altare 
Bogate jertfe a primi. 
Iar pe Fiul Slavei 

Pe cruce-L vor jertfi! 


Îngerii vestesc 

Un rege din vecii. 
Oare marele Irod 
Îl caută-ntre copii? 


Da, Irod îl caută 

Sa să-L, răpuie sub toiag! 
Dar smeriţii lumii 

II vor primi cu drag 


31 


E = ad: - 


W NODAPICI II -NIIZF 


Dn meg bee ml. utete , 
„ca dor cata 
z, PI Aa Ci If. îi 
pic pteca fe Taz rotii aptete 
Poeţii net „da renta (uf ca cdutete 
DT 5 E cpu” 4 i 


Marea pie poa . 


Z Do nauf i £ cilesra & 
Maugi Cin: o ntz 
£ et 
Profa ca ruta. 
De cope de acpiee 
92055 ci da ? 


„7? cu îi ozepe că ce Tal 
ia de - - ai că - 7 
A “zeci ee - a fite rea „m oati 
Pa -r ra ze 


e pe pe Mic 
MIE a ț tea fs 
225 - i 3 Borne cafea ac 


02” ti cheta “ 
oh cae n caprei Ref, 


Ce — ecean- 
MA cea Pa ce 3 


32 


ge : Mana, 


? 


În noaptea de-nviere 


În noaptea de-nviere, 
cu dor curat, 
de crin nepătat, 
sub reci pietre stinghere 
privind în mormânt cu durere, 
cu-amar 
Maria plângea. 


În noaptea de-nviere, 
ce pași străbat, 
ce glas neuitat? 

E Domnul! E Mesia! 
N-auzi cum o strigă: Maria!..? 
E EI! 

Hristos a-nviat! 


În noaptea de-nviere 
Isus îndat” 
poruncă i-a dat, 
Zicând: Mergi în cetate 
Și-oricui mi-e prieten și frate 
Să-i spui: 
Hristos a-nviat! 


Din noaptea de-nviere 
mereu în zări, 
pe munţi şi pe mări 
voios trece Maria 
să-şi dea lângă noi mărturia 
zicând: 
Hristos a-nviat! 


(Se poate repeta, după fiecare strofă, versul 2, 3 şi ultimul. 
De pildă, după prima strofă: 
Cu dor curat, De crin nepătat, Cu-amar, Maria plângea. 

Măreţie 


Ca să-și arate Domnul măreția 
ce nimeni altul n-ar putea avea 
Îi trebuia o dragoste de taină 
Scrisă-n ceruri şi-mplinită; 
Fără început și fără de sfârşit. 


Ca Dumnezeu să fie-n lume Tatăl, 
o împlinire fără de-mplinit, 

Îi trebuia o dragoste frumoasă, 

un început și-un veșnic nesfârșit 

Mergea un bătrânel... 


Mergea un bătrânel spre adunare. 
Trecea încet prin văile aurii 

Și el citea cu-n fel de-nfiorare 
Scriptura sfântă, cartea din vecii. 


Şi cum mergea și se oprea deodată 

Tot răscolind prin psalmi şi prin profeţi 
Un om bogat cu firea-ndestulată 

Îl înfruntă râzând cu ochi șireți. 


Bătrâne, văd că eşti un om cu carte, 
Eşti plin de-nvăţătură până-n dinţi, 
Şi, tot citind, gândeşti că după moarte 
Te-or așeza ispravnic pentru sfinți. 


Măi omule, zadarnică ţi-e truda, 

Cum, tu în rai, tu rob din neam în neam? 
Nu intră, bre, în slavă, caracuda, 

Ci, cei bogați, un lov, un Avraam. 


Tu, dacă mori, te-or duce pe trei scânduri, 
Fără slujire, fără lumânări, 

Eu pun alai de preoți, rânduri, rânduri, 
Cu rugăciuni spre sfintele-ndurări. 


Ce poţi tu da pentru pomeni, răspunde? 
Şi pentru parastasul tău cât dai? 

Eu dau oricât, că, uite, am de unde, 
Şi-atuncea, tu sau eu ajung în rai? 


Stăpâne, să mă ierți de îndrăzneală, 

Dar dumneata cunoşti mai mult ca noi. 
Dar raiul nu-i pe bani, nu-i pe tocmeală, 
Şi bani în rai n-ar fi decât gunoi. 


Că toţi murim, acesta ne e datul, 
Dar iată că 'naintea lui Hristos, 

Oricâte pungi ar stăpâni, bogatul 
Nu-i alta doar, decât un păcătos. 


Și nu s-a dat sub cer decât un Nume, 
Decât o slujbă și decât un vad, 

Fără iertarea lui Hristos anume, 

Nu poţi intra, să ştii, decât în iad. 


Mă, pui de rob, nu ţi-ai trecut măsura? 
Te crezi om înțelept și cărturar 

C-ai buchisit și tu pe brânci Scriptura, 
Şi te-ai făcut duhovnic din plugar? 


la cugetă, bătrâne, cum adică, 

Vrei să mă legi cu proştii-ntr-un mănunchi? 
Eu, muntele, să-nvăţ de la furnică? 

Eu, leul, să mă târâi pe genunchi? 


Nu vezi, la răsărit, la soare-apune, 
La miazănoapte şi la miazăzi, 
Pământ și ape ale cui sunt, spune? 
Sunt ale tale sau a cui or fi? 


Stăpâne, cât cuprinde-n zări, departe, 
Nimica nu-i al meu, dar nici n-aş vrea. 
Că, uite, mie-mi spune-această Carte 
Că eu am mult mai mult ca dumneata. 


A dumitale-i brazda asta multă, 

Al dumitale-i bolovanul greu, 

A dumitale-i valea, dar ascultă: 
Priveşte cerul, ceru-ntreg e-al meu! 

Mândria 


Cum ai căzut din ceruri oare 
Tu auroră de argint, 
O stea aşa strălucitoare? 
Te-ai stins în veşnică pierzare 
Şi tu, şi slava ta cea mare 

De iacint. 


Tu fiul zorilor vieţi, 

Tu, frumuseţe de mărgean 

Tu, stea senină-a dimineţii 

Ţi-a căzut slava frumuseţii 
În ocean. 


Şi tu, şi norul tău de stele 
Întreaga enciclopedie 
Cum ai căzut şi tu şi ele 
Din uriaşele castele 
Din veşnicie. 


Cum a căzut a ta splendoare, 
Doar heruvim erai în zbor, 
Printre pietre scânteietoare 
Tu te plimbai în sărbătoare 

Cu mult favor. 


Erai frumos, o raritate! 
Nici nu aveai asemănare 
Între fiinţele create. 
Erai o veşnică cetate 
În sărbătoare! 


Dar frumuseţea ta cea rară 

Te-a amăgit şi te-a-nşelat.. 

Din rai, Domnul te-a dat afară 

Căci haina-ţi deveni murdară 
De păcat. 

Căderea ta a fost mândria! 

Erai frumos şi înţelept, 

Dar ai lăsat ca viclenia 

Să-ţi şteargă toată bucuria 
Ce-aveai în piept. 


Te-a amăgit chiar cunoştinţa 

Te credeai fără adversar 

Şi nu ştiai că umilinţa 

Te va învinge cu credinţa 
Astăzi prin har. 


Ţi-au căzut piscurile-n vale 

Şi crestele de antimon, 

Ţi-ai pierdut chipul slavei tale 

Şi-acum te pierzi pe-a morţii cale 
Ca demon. 


Te-ai înălţat, dar înălţarea 
Te-a coborât jos pe pământ. 
Tu singur ţi-ai ales pierzarea 
Adâncul veşnic şi uitarea 

Din mormânt. 


lată de unde-i nedreptatea, 

Şi între oameni vrăjmăşie: 

De când Satana, răutatea, 

Şi-a pierdut veşnic libertatea 
Prin mândrie. 


Pe oameni el vrea să-i oprească 
Să nu ajungă mântuiţi. 


Ca el şi ei să se mândrească... 
Şi-n starea lor cea pământească 
Ce mulţi sunt biruiţi. 


Ce iscusit predă el lecţii 
Şi-mparte-ntruna stimulente. 
Din a mândriilor colecţii 

Mereu împrăştie selecţii 
Concludente. 


E geniu-n ale lui creaţii 
Şi toate pentru-n singur loc. 
Şi înălţările din spaţii 
Şi orice fel de congregaţii 
Din a mândriei modelaţii 
Vor arde-n foc. 


Pe oameni el i-a selectat 
Deşi noi suntem una. 
Mândria însă-a separat 
Pe cerşetor de împărat, 
Şi-i va desparte-ntruna. . 


"Eu nu sunt simplu muncitor" 
Sunt mii de declarații 
Care răsună în popor, 
În rândul intelecţilor 
Fără de contestaţii. 

Porniri 


Se-aude Doina la Scappoose 
și chiote pe Târnave 

Râd rândunelele-n Scapus 

și plâng de dor cocorii 


E-atâta dor pe-acest pământ 

şi chiot şi durere 

Și tot ce-i sfânt e tot mai sfânt 
Și sus pe cer se-aud bătăi în ușă 


E-atâta plâns amar pe-acest pământ 
Și-atâta bucurie și slavă ... 

Şi toate... 

şi mai grăbite-s toate... 


E-o vreme-naltă...toți simțim 
ceva măreț cutrieră 

„.. şi tot mai mult se-aprinde-n jar 
săratica: cenușă. 


Răsplata 


Ajută pe-oricine îţi cere-ajutor 

Şi nu judeca niciodată. 

Nu spune nu pot, sau eu nu sunt dator, 
Nici nu aştepta vreo răsplată. 


De vrei răsplătire aici pe pământ, 
Zadarnică-i truda şi fapta. 

Îmbracă, hrăneşte pe omul flămând, 
Să nu ştie stânga de dreapta. 


Când toate aceste vei face-n ascuns 

și nu pentru-o slavă deșartă, 

Atunci vei primi mângâiere de sus 

Şi-aicea şi-n viaţa cealaltă. 


Copiii tăi nu vor cerşi pe la porți 

Şi masa-ţi va fi-mbelșugată. 

Chiar Domnul din cer va-ngriji ca să poți 
Să dărui oricui fără plată. 


Vorbirea ta fi-va umplută de har 

Şi toţi te-or cinsti cu-ascultare. 

Nici cerul, nici viaţa n-avea-vor hotar, 
Iar moartea va fi SĂRBĂTOARE! 


Când Isus pe-ogor te cheamă, 
iese-n drum și cel viclean. 
Dar tu cât ești fără teamă, 
Cu-atât tremură Satan... 


Când cei răi te trag pe sfoară, 
de obidă sa nu strigi. 

Ei te mint, tu strângi comoară. 
Ei te-nșeală, tu câștigi. 


Scântei 


Pentru pânza de iubire 
E războiul cel mai greu. 
Diavolul tot rupe fire, 
Noi le înnodăm mereu. 


Omul plin de bunătate 
Pare orb în drumul său. 
Dar iubirea VEDE. toate, 
Însă-acopere ce-i rău. 


Judecă, dar fără ură, 

Ci cu gândul de-a zidi. 
Nu mustra fără măsură, 
Ci cât poți şi tu primi. 


Unde-i unul nu-i putere. 

Unde-s doi, e-ades război. 
Dar puterea-n veci nu piere 
Unde una sunt cei doi. 

Talitha Kumi 


(Sonorizare: Un cântec voios de fetiţe în horă copilărească. 
Sclipeşte roua pe iarba grădinii. 

Soarele, soarele a răsărit peste olendri. 

Unde sunt umbrele nopţii? Au fugit departe. 

Haideţi surorilor să cântăm și să jucăm în lumină.) 


POVESTITORUL — Sunt mulţi ani de-atunci... În grădina unei case 
din oraşul Capernaum, răsunau glasuri voioase de fetițe care jucau. 
Fiica lui lair, mai marele sinagogii, se juca împreună cu prietenele ei 
la umbra smochinilor și a portocalilor, între olendrii înfloriţi, între 
olendrii plini de mireasmă. 

Pe iarbă, Loli, un câine mare cu chip blând, dormea lângă păpușile 
fetițelor care erau aşezate fiecare sub baldachinul ei. Și fetița lui Iair 
cânta cu bucuria inimii ei curate. 


FETIŢA LUI IAIR — Lumina soarelui a venit călărind peste munți, a 
venit în grădină, în casă, în inimi. Haideţi surorilor să cântăm și să 
jucăm în lumină! 

POVESTITORUL — Deodată... în mijlocul veseliei... 

FETIŢA -— Vai!... 


POVESTITORUL -- ... hora s-a oprit. Fetiţa lui Iair, cu un strigăt 
ciudat, a căzut la pământ. 


PRIETENELE EI — Ce e? Ce s-a întâmplat? Anati! Ce ai? De ce ai 
căzut? 


POVESTITORUL -— Fetiţa a văzut ceva ca o umbră... apropiindu-se 
furiş... printre olendri. 


FETIŢA — Mă doare... Belzebub a venit la mine... dintre smochini... 
Ah, mă doare... m-a lovit... 


PRIETENELE — N-a fost nimeni. Uite, Loli stă liniștit. 

FETIŢA — Mamă... mamă.. ah, mă doare... 


POVESTITORUL -— O boală năprasnică a pătruns în trupul firav al 
fetiţei. Părinţii au aşezat-o în pătucul ei. 


MAMA - Spune, fetița mamei, ce s-a întâmplat? 


FETIŢA — Cineva mamă... cineva a venit la mine. Și Loli... nu m-a 
păzit. Belzebub a venit la mine... M-a lovit. Și Loli dormea... 


POVESTITORUL -— Toată noaptea s-a zvârcolit fetiţa chinuită de 
arşița bolii. 


FETIŢA — Mamă... mamă.. 

MAMA -— aici sunt, fetița mea dragă... 

FETIŢA -— Acolo... sub olendri... vezi?... uită-te pe geam... Ah 
Loli... nu lăsa... nu lăsa... Uite mamă... cineva... îmi ia păpuşa... Și 
Loli fuge... fuge... 


MAMA - Uite, Loli e aici. Și păpuşa e lângă tine. 


FETIŢA — Mamă... de ce nu mai răsare odată soarele? E așa de 
întuneric... Deschide fereastra să vie parfum de olendri 


POVESTITORUL — În zori, fetiţa respira din ce în ce mai greu. Un 
prieten al case i-a spus lui air. 


PRIETENUL -— A venit în oraş Isus, profetul din Nazaret, care face 
vindecări și minuni, cum n-au mai fost vreodată în lume. Aleargă și 


cheamă-L. 


IAIR — Dar va vrea EI să vie? 
PRIETENUL - Va veni. Sunt sigur că va veni. 


POVESTITORUL - IAIR n-a mai stat pe gânduri. (Sonorizare: 
zgomotul unei mulțimi) În oraș, o mare mulțime de oameni, plini de 

bucurie, era strânsă în jurul Aceluia pe care-l. numeau profet și 
învăţător. lair își făcu loc printre oameni: 


IAIR — Învăţătorule... fiica mea... singurul meu copil... o fetiţă de 
doisprezece ani... trage să moară. Vino, te rog, și pune-Ţi mâinile 
peste ea, ca să se facă sănătoasă și să trăiască. 


POVESTITORUL — Isus s-a sculat, spune Evanghelia, şi a pornit cu 
el, împreună cu câţiva apostoli. Dar, vai, un om... a venit în grabă de 
acasă, de la mai marele sinagogii... și i-a zis lui Iair: 


OMUL -— Fiica ta a murit... De ce să mai obosești pe Învățătorul... 
IAIR — Fiica mea... fiica mea a murit? Anati... Anati... fiica mea... 


POVESTITORUL — Dar Domnul Isus i-a zis lui Iair, privindu-l cu 
dragostea Lui dumnezeiască: Nu te teme! Crede numai... şi va fi 
vindecată! 
(Sonorizare: Cântece triste din flaute, plânsete) 
În casa lui lair era jale. Cântăreţi, prieteni, rude, femei care 
plângeau... Isus a zis: „Nu plângeţi. Fetiţa n-a murit, ci doarme!” 
Salvatorul nostru a intrat în camera îndoliată și a cerut să 
iasă toţi afară. Apoi s-a apropiat de fetiță. Anati era întinsă între 
flori şi cățui de tămâie. Părea în adevăr că doarme. Dar chipul 
neînsufleţit era palid, parcă străveziu. Isus, Domnul a privit cu ochii 
înduioșaţi şi a zis: „Talitha Kumi! Fetiţo... îţi spun... scoală-te!” 
Glasul dumnezeiesc a răsunat în cameră ușor ca un susur, 
dar cu aceeași măreție cu care a răsunat atunci când s-a auzit peste 
apele întunecate ale pământului: „să fie lumină!” 
Și iată că şi acum a început să se facă lumină. Pleoapele fetiţei au 
tresărit. Obrazul a prins culoare. Fetiţa a deschis ochii și a privit... În 
faţa ei era un chip pe care nu-L mai văzuse niciodată. 
Era atâta iubire în acest chip, în aceşti ochi. Cine putea fi? Era atâta 
frumuseţe cerească în acest chip, atâta lumină... o lumină cum nu 
mai văzuse nicăieri... 


FETIŢA — Mamă... deschide ferestrele... Uite... a răsărit soarele... 
Mamă... niciodată n-au mirosit așa frumos olendrii... 

POVESTITORUL -— Și Soarele Isus a ridicat-o pe fetiță de mână și a 
dat-o părinţilor și prietenelor ei. 


COR DE FETIȚE — Lumina soarelui a venit călărind peste munți... 
a venit în grădină, în casă, în inimi. Haideţi surorilor să cântăm și să 
jucăm în lumină! 

Amin... Amin... 

Turmă albă 


Turmă albă, turmă sfântă, 
cu oiţe și cârlani, 

cu tălăngi și cu ciobani, 
ce-am fost noi în lumea asta 
acum două mii de ani? 


Ce puţini eram odată, 
printre spini, printre străini, 
dați pradă păcatelor, 

vai!, nenumăratelor! 


Dar odată, într-o noapte, 
îngeri care bolți deschid 
au dat veste că-ntr-un staur 
s-a născut un Prunc de aur 
în cetatea lui David! 


sul 

